คณะรัฐมนตรี เตรียมพิจารณาโครงการสำคัญหลายโครงการ เช่น โครงการระบบรถไฟชานเมืองสายสีแดงอ่อน
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีซึ่งวันนี้มีวาระการประชุมที่น่าสนใจ อาทิ กระทรวงคมนาคม ขออนุมัติดำเนินโครงการระบบรถไฟชานเมืองสายสีแดงอ่อน ช่วงตลิ่งชัน-ศิริราช ของการรถไฟแห่งประเทศไทย และ รายงานผลการประชุมคณะกรรมการร่วมเพื่อความร่วมมือด้านรถไฟระหว่างไทย-จีน ครั้งที่ 24-26 ภายใต้บันทึกความเข้าใจ ว่าด้วยความร่วมมือระหว่างรัฐบาลแห่งราชอาณาจักรไทย กับรัฐบาลแห่งสาธารณรัฐประชาชนจีน ภายใต้การพัฒนาโครงสร้างพื้นฐานทางรถไฟ ในกรอบยุทธศาสตร์การพัฒนาโครงสร้างพื้นฐาน ด้านการคมนาคมขนส่งของไทย พ.ศ. 2558 - 2565ด้านกระทรวงดิจิทัลเพื่อเศรษฐกิจและสังคม เสนอร่างแนวทางดำเนินการในส่วนที่เกี่ยวข้องกับกิจการดาวเทียมวงโคจรประจำที่ หรือ GSO ตามมาตรา 60 ของรัฐธรรมนูญแห่งราชอาณาจักรไทย พ. ศ. 2560 และร่างนโยบายการพิจารณาอนุญาตให้ดาวเทียมต่างชาติให้บริการในประเทศกระทรวงแรงงาน เสนอจัดตั้งศูนย์จัดเก็บข้อมูลแรงงานเมียนมาชั่วคราว และร่างประกาศกระทรวงแรงงาน เรื่อง การอนุญาตให้คนต่างด้าวเข้ามาทำงานในราชอาณาจักรเป็นกรณีพิเศษ สำหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้นกระทรวงการคลัง เสนอร่างประกาศคณะกรรมการนโยบายการบริหารทุนหมุนเวียน เรื่อง มาตรฐานการเงิน การจัดซื้อจัดจ้าง การบริหารพัสดุ การบัญชี การรายงานทางการเงิน และ การตรวจสอบภายในของทุนหมุนเวียน พร้อมเสนอ ร่างประกาศคณะกรรมการนโยบายการบริหารทุนหมุนเวียน เรื่อง การกำหนดให้ทุนหมุนเวียนนำเงินที่ฝากกระทรวงการคลังไปหาผลประโยชน์